***SKUM***

***Integracija priseljencev/beguncev***

***Vsebine, ki so se izvajale po VIZ vključujoč različne umetniške jezike in so lahko v pomoč kot ideje za izvedbe dejavnosti s pomočjo umetnosti***

Izpostavljamo nekaj vsebin, ki so se v projektu SKUM izkazale kot pomembne pri premagovanju stisk otrok in mladostnikov, jim pomagale vzpostaviti aktivno držo ali poglabljati učno snov z rabo umetniških jezikov.

1. Primeri praks

Koordinatorici aktivnosti, ki jih omenjamo, sta bili Darja Štirn in Petra Štirn Janota v sodelovanju z dr. Robijem Krofličem

Projekt Pot k se bi vodi do drugih pa je koordinirala Vesna Geršak.

|  |  |
| --- | --- |
| Podatki o vsebinah | Namen |
| **Fotozgodbe – DUH ČASA**, **Srednja oblikovna šola Maribor**  <https://petida.si/fotozgodbe-v-casu-epidemije/> | Iskali smo umetniške medije, ki bi otrokom in mladostnikom omogočili, da se zavejo, kako bivajo v spremenjenih okoliščinah, kako doživljajo svet okoli sebe in kako lahko svoja doživljanja kreativno izrazijo. Osnovi namen je bil dijakom ponuditi fotografijo za izražanje občutkov v času, ki ga živimo. Mladi so skozi fotozgodbe pod mentorstvom učitelja in fotografa ustvarili fotozgodbe v katerih so izrazili njihova občutenja in dojemanje časa, ki je za nekatere pomenil stisko, spet za druge pa znajdenje in ugodje. |
| **Upor, Gimnazija Franca Miklošiča Ljutomer**  <https://www.gfml.si/index.php/o-soli/novice/2170-glas-mladih-upor> | Izhodišče za ustvarjanje na temo upora in okoljskega aktivizma so bili dokumentarni film o okoljski aktivistki Greti Thunberg, predstavitev likovnih del v *Galeriji likovnih umetnosti Slovenj Gradec*, ki so skozi zgodovino predstavljala družbeno angažiranost in okoljsko občutljivo tematiko njihovih avtorjev, in kratko uvodno predavanje o oblikovanju družbene kategorije mladostnikov in njihove upornosti v Evropski zgodovini, ki ga je pripravil Robi Kroflič. Mladi so nato svoje družbeno kritično razmišljanje izražali skozi različne možnosti umetniškega ustvarjanja: gib, fotografijo, video, besedo, glasbo, igro in likovni medij. Teme, ki so jih dijaki izbirali, so se dotikale rasnih vprašanj, enakosti spolov, digitalizacije, ekologije, represije družbe in zaprtosti države v času pandemije Covid-19. |
| **Metaforika telesa, Srednja zdravstvena šola Slovenj Gradec**  <http://www.szs.sc-sg.si/skum/> | Metaforo smo uporabili kot tisto, ki dopušča, da se razširi horizont lastnega samo-razumevanja in ki vzpostavlja raziskovalni odnos z realnostjo…  Mladi so celosten pogled na človeka izražali skozi metafore besed in podob. Z uspešnim medpredmetnim povezovanjem slovenščine, športne vzgoje in anatomije so dijaki ob podpori umetnika in profesorjev povezovali svoje znanje o delovanju organov z občutenjem sebe in iskali načine, kako skozi podobe in frazeme izraziti doživljanje sebe v svetu, na primer: kaj nam sporoča srce s svojim trepetajočim utripanjem?;zakaj nam ′gre na jetra′, ko smo zaprti doma? Vse to so izrazili v fotozgodbah. |
| **Od ust do Mitohondrija** – **OŠ Stročja vas**  Film dostopen na: <https://www.youtube.com/watch?v=BD_U5endZX0&feature=youtu.be> | Vključevanje umetnosti in kreativne rabe IKT v samo poučevanje.  Z željo, da bi učenci razumeli proces razgradnje hranilnih snovi do osnovnih gradnikov, njihov transport do celic in vključenost v procese v celici, sta učiteljica kemije in biologije k svojim uram vključili plesalko, ki naj bi osmošolcem pomagala, da bi skozi gib, razvili boljšo predstavljivost in globlje razumevanje procesov v prebavilih, kjer sta pri preverjanju znanja pri učencih zaznavali težave. V nadaljevanju, v fazi preverjanja znanja se je k vsebini priključil likovni pedagog in stripar, rezultat sodelovanja je bil animirani film, ki pripoveduje zgodbo učne snovi. |
| **Plesne zgodbe – Vrtec Ljutomer**  <https://video.arnes.si/watch/djjdhc7q3nfq> | Otroci so skupaj z vzgojiteljicami in plesalko sporočali svoja občutja, videnje sveta skozi plesne zgodbe. |
| **Pot k sebi vodi do drugih – Vrtec Sežana**  <https://vrtec-sezana.si/wp-content/uploads/2021/01/KB_predstavitev_Mojca_Leben_in_Anja_Kristan__.pdf>  zloženka: [Vrtec Sezana Anja Kristan zlozenka (1).pdf](https://univerzaupr-my.sharepoint.com/:b:/g/personal/bogdana_borota_upr_si/ESJnyZ1ZLY5JrG0cvL0E2l0BBOUTa19eIbfzAczpjbB0Eg?e=90eloS) | Projekt je združeval otroke iz vrtca in šolarje iz priseljenskih družin. Pod vodstvom umetnice Mojce Leben in vzgojiteljice Anje Kristan so starejši mlajšim razpirali svet pravljic, pri čemer so za otroke, ki se šele učijo slovensko, besede nadomeščali z gibom, risbo in glasbo. V srečanjih so sodelovali tudi starši otrok, kar je tudi njim pomagalo tkati in utrjevati vezi s skupnostjo ter z vzgojiteljicami in učiteljicami. |

1. Prispevki

|  |  |
| --- | --- |
| Revija **Vzgoja in izobraževanje št. 1-2, letnik 2022** | Tematska številka revije o dejavnostih in rezultatih projekta SKUM  Namenjeno učiteljem.  Vsebine: vzgoja z umetnostjo, učna okolja kulturno-umetnostne vzgoje, filmsko vzgoja najmlajših, šola v kulturi, učenje z umetniškimi praksami na daljavo.  Opisi praks na VIZ. |

1. Neposredno sodelovanje

|  |  |
| --- | --- |
| **Možnost sodelovanja z umetniki na VIZ, ki so vključene v SKUM** | Umetniški jeziki so otrokom/mladostnikom blizu pri izražanju občutij in stik, pa tudi pri vzpostavljanju komunikacije v tujejezičnem okolju.  VIZ, ki so vključeni v SKUM imajo še do junija 2022 možnost, da povabijo k sodelovanju umetnika, ki bi lahko sodeloval v oddelkih, v katerih so učenci begunci, priseljenjci ipd.  To možnost sodelovanja so potrdile tudi koordinatorice, pri katerih lahko dobite več informacij  Vesna Geršak, [vesna.gersak@guest.arnes.si](mailto:vesna.gersak@guest.arnes.si) (osnovna šola)  Darja Štirn, [darja.stirn@gmail.com](mailto:darja.stirn@gmail.com) (osnovna in srednja šola)  Petra Štirn Janota, [petra.stirn@petida.si](mailto:petra.stirn@petida.si) (osnovna in srednja šola) |